Kriisa ja Veesaar alustasid hooaega ajaloolise tulemusega
Ööl vastu teisipäeva algas Arizona Wildcatsi jaoks tänavune NCAA ülikoolikorvpalli hooaeg. Ja algas pauguga: visati oma selle sajandi punktirekord. Nicholls State Colonels põrmustati lõpuks 117 : 75.
Mängu saatus selgus varakult: kui mängitud oli 40 sekundit, viigistas Colonelsi poolt Caleb Huffman mänguseisu 2 : 2. Järgnes aga Arizona seitse ja pool minutit kestnud hullumeelne 28 : 2 spurt, kus külaliste ainsad kaks silma tulid vabavisetest! Lõpuks tõi kodumeeskonna parimana 23 punkti leedukas Azuolas Tubelis. Lisaks punktirekordile püsitati ka kooli tabavusrekord, kui väljakult sopsati 71,7 protsenti visetest.